Cycling holidays | Wales | Green Lane Bike Tours
Pecyn Pasg: tri diwrnod o seiclo ar Ynys Môn
Dewch i ddarganfod Ynys Môn ar gefn beic dros Wyliau'r Pasg!
Rydym wedi rhoi tri o'n hoff Deithiau Beic Dan Arweiniad at ei gilydd i gynnig cyflwyniad estynedig i seiclo ar Ynys Môn y Pasg hwn.
Beth am ymuno â ni mewn grŵp bach ar dair taith dan arweiniad dros bedwar diwrnod? Cewch eich trochi mewn hanes ac archeoleg yr Ynys wrth i ni ymweld â lleoliadau dethol. Ar yr un pryd byddwch yn sylwi ar flodau'r gwanwyn a bywyd gwyllt a mwynhau golygfeydd godidog a morluniau anhygoel ar hyd bob taith.
Gan gychwyn gyda thaith fer, rydym yn eich cyflwyno i agwedd amgen ar hanes y cornel poblogaidd yma o'r Ynys. Rydym yn cychwyn gyda golygfa anarferol o gastell Biwmares, gan rannu straeon am hanes canol oesol yr ardal, wrth i ni seiclo at Drwyn Du, y goleudy a phriordy Penmon. Wedi ysbaid mewn caffi, rydym yn 'darganfod' 'castell' llai adnabyddus ar ein taith yn ôl i Fiwmares.
11.5 milltir
Yn gartref i'r Derwyddon, mae gan Ynys Môn cyfoeth hynafol, gyda mwy o henebion y filltir sgwâr nag unrhyw fan arall ym Mhrydain
Dyma daith beic gwledig ar hyd glannau'r Fenai, sydd yna'n troi mewn o'r arfordir i ymweld â detholiad o henebion, gan gynnwys meini hirion, siambrau claddu a gwrthgloddiau. Gallwn ond dychmygu sut gymdeithas hynafol oedd yn defnyddio'r lleoliadau yma.
Rydym yn seiclo ar hyd peth o ddyffryn yr Afon Braint, dyffryn arwyddocaol i'n cyndeidiau, a oedd yn parchu'r tirlun o'u hamgylch. Rydym yn ymweld â phum safle gan gynnwys Siambr gladdu fyd-enwog Bryn Celli Ddu.
Nodwch os gwelwch yn dda fod peth cerdded ynghlwm wrth ymweld â'r henebion, felly gwisgwch esgidiau addas.
Sul rhydd!
Taith Beic Sain Cwyfan, Eglwys yn y Mor, Llun 13 Ebrill
Dyma daith wledig sydd yn ein harwain drwy fwy o hanes yr Ynys. Byddwn yn gweld sut y gwnaeth adeiladu cob Malltraeth newid siâp a natur Ynys Môn, seiclo drwy un o stadau hynaf a mwyaf llwyddiannus yr Ynys, a dilyn hynt hen lwybr ar draws y twyni tywod at bont pynfeirch i Aberffraw, lleoliad llys Tywysogion Gwynedd. Taith fer sydd yna wedyn at yr arfordir a'r olygfa eiconig o Sain Cwyfan, yr Eglwys sydd erbyn hyn wedi'i hamgylchynu gan y môr. (Nodwch os gwelwch yn dda y bydd y llanw yn uchel, cyfle am luniau da, ond ni fydd yn bosib cyrraedd yr ynys). Rydym yn seiclo i ganoldir yr ynys ar ên taith yn ôl, gan alw yn y Riverside Café, cyrchfan poblogaidd ar gyfer seiclwyr a cherddwyr!
22 milltir.
Tridiau o seiclo dan arweiniad £100. (Llogi beic yn ychwanegol)
Ceir manylion cyswllt ar gyfer llogi eich lle a llogi beic yma.
Dewch â'ch beic eich hun neu llogwch feic gennym.
Nodwch os gwelwch yn dda, os ydych chi'n dod a'ch beic eich hun yna bydd rhaid i chi gyrraedd man cychwyn bob taith gyda'ch beic. (Biwmares, Brynsiencyn a Llangefni). Os ydych chi'n llogi beic, bydd eich beic yn cael ei danfon i'r man cychwyn ac yn cael ei gasglu ar ddiwedd y diwrnod.
Rydym yn oedi am ginio yn y Pilot House Cafe dydd Gwener, ac yn awgrymu pecyn bwyd bach dydd Sadwrn a phecyn bwyd ar gyfer taith dydd Llun.